**Գարուն**

Ո՛հ, ի՜նչ անուշ եւ ինչպէս զով

Առաւօտուց փչես, հովի՛կ,

Ծաղկանց վրայ գուրգուրալով

Եւ մազերուն կուսին փափկիկ,

Բայց չես, հովի՛կ, իմ հայրենեաց,

Գնա՛, անցի՛ր սրտէս ի բաց։

Ո՛հ, ի՜նչ աղու եւ սրտագին

Ծառոց մէջէն երգես, թռչնի՛կ,

Սիրոյ ժամերն ի յանտառին

Զմայլեցան ի քո ձայնիկ.

Բայց չես, թռչնի՛կ, իմ հայրենեաց,

Գնա՛, երգէ՛ սրտէս ի բաց։

Ո՛հ, ի՜նչ մրմունջ հանես, վտա՛կ,

Ականակիտ ու հարդարտիկ,

Քու հայելւոյդ մէջ անապակ

Նայինք զիրենք վարդն ու աղջիկ.

Բայց չես, վտա՛կ, իմ հայրենեաց,

Գնա՛, հոսէ՛ սրտէս ի բաց։

Թէպէտ թռչնիկն ու հովն հայոց

Աւերակաց շրջին վրայ

Թէեւ պղտոր վտակն հայոց

Նոճիներու մէջ կը սողայ,

Նոքա հառաչք են հայրենեաց,

Նոքա չերթան սրտէս ի բաց։

 **Մկրտիչ Պեշիկթաշլյան**

***«Տաղք»***